《宿鼓山寺方丈·其一》
明代·徐熥

维摩丈室绝尘氛，坐对珠龛演梵文。
松际窥人孤嶂月，山中留梵半床云。
疏钟出寺过林隐，怪鸟啼春彻夜闻。
真性由来爱空寂，名香亲向殿前焚。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。